CELEX: 31999R0779
Language: el
Date: 1999-04-15 00:00:00
Title: Κανονισμός (ΕΚ) αριθ. 779/1999 της Επιτροπής, της 15ης Απριλίου 1999, περί λεπτομερειών εφαρμογής του κανονισμού (ΕΚ) αριθ. 2275/96 του Συμβουλίου για τη θέσπιση ειδικών μέτρων στον τομέα των ζώντων φυτών και των προϊόντων ανθοκομίας για το 1999

Avis juridique important

|

31999R0779

Κανονισμός (ΕΚ) αριθ. 779/1999 της Επιτροπής, της 15ης Απριλίου 1999, περί λεπτομερειών εφαρμογής του κανονισμού (ΕΚ) αριθ. 2275/96 του Συμβουλίου για τη θέσπιση ειδικών μέτρων στον τομέα των ζώντων φυτών και των προϊόντων ανθοκομίας για το 1999  

Επίσημη Εφημερίδα αριθ. L 101 της 16/04/1999 σ. 0041 - 0047

ΚΑΝΟΝΙΣΜΟΣ (ΕΚ) αριθ. 779/1999 ΤΗΣ ΕΠΙΤΡΟΠΗΣτης 15ης Απριλίου 1999περί λεπτομερειών εφαρμογής του κανονισμού (ΕΚ) αριθ. 2275/96 του Συμβουλίου για τη θέσπιση ειδικών μέτρων στον τομέα των ζώντων φυτών και των προϊόντων ανθοκομίας για το 1999Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2275/96 του Συμβουλίου, της 22ας Νοεμβρίου 1996, για τη θέσπιση ειδικών μέτρων στον τομέα των ζώντων φυτών και των προϊόντων ανθοκομίας(1), και ιδίως το άρθρο 5,Εκτιμώντας:ότι ο κανονισμός (ΕΚ) αριθ. 2275/96 προέβλεψε τη χρηματοδοτική συμμετοχή της Κοινότητας σε ενέργειες που ευνοούν την αύξηση της κατανάλωσης κοινοτικών ζώντων φυτών και προϊόντων ανθοκομίας, τόσο εντός όσο και εκτός της Κοινότητας·ότι θα πρέπει να καθοριστούν οι κυριότερες ενέργειες που θα ληφθούν υπόψη με σκοπό τη χορήγηση κοινοτικής χρηματοδοτικής συνδρομής·ότι οι εν λόγω ενέργειες πρέπει να εντάσσονται στο πλαίσιο μιας συνεπούς στρατηγικής και να παρέχουν εγγυήσεις σχετικά με την υλοποίηση των επιδιωκόμενων μεσοπρόθεσμα στόχων, καθώς και σχετικά με την προάσπιση των κοινοτικών συμφερόντων· ότι οι ενέργειες αυτές πρέπει να εξασφαλίζουν τη συμμετοχή των κυριοτέρων ενδιαφερομένων φορέων του οικονομικού κυκλώματος, να έχουν εναρμονισμένη μορφή και να περιλαμβάνουν τα απαραίτητα στοιχεία ώστε να παρέχεται η δυνατότητα αξιολόγησης·ότι τα έσοδα που προέρχονται από υποχρεωτικές επιβαρύνσεις των φορέων μπορεί να χρησιμοποιούνται ως συνεισφορά των επαγγελματικών οργανώσεων·ότι είναι σκόπιμο να προβλεφθεί η προς τήρηση διαδικασία και τα προς εφαρμογή κριτήρια για τον καθορισμό, κατά το έτος 1999, των κρατών μελών στα οποία θα υλοποιούνται οι ενέργειες προώθησης καθώς και η μεταξύ τους κατανομή του συνολικού ποσού που διατίθεται για τις εν λόγω ενέργειες.ότι θα πρέπει να θεσπιστούν οι λεπτομέρειες σχετικά με την υποβολή των αιτήσεων συνδρομής από τις επαγγελματικές οργανώσεις καθώς και με την αξιολόγηση και την επιλογή των σχεδίων από τις οργανώσεις που είναι εγκεκριμένες από τα κράτη μέλη· ότι, στο πλαίσιο αυτό της διαδικασίας, πρέπει να επιτραπεί στην Επιτροπή να υποβάλει παρατηρήσεις στα κράτη μέλη·ότι θα πρέπει να προβλεφθούν οι κανόνες για ένα ενδεχόμενο δεύτερο γύρο χρηματοδότησης·ότι η διοικητική και χρηματοοικονομική διαχείριση των συμβάσεων αποτελεί τώρα αντικείμενο του κανονισμού (ΕΚ) αριθ. 481/1999 της Επιτροπής, της 4ης Μαρτίου 1999, για τον καθορισμό των γενικών λεπτομερειών διαχείρισης των προγραμμάτων προώθησης όσον αφορά ορισμένα γεωργικά προϊόντα(2), επομένως δεν είναι ανάγκη να προβλεφθούν τέτοιοι κανόνες στο πλαίσιο του παρόντος κανονισμού·ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζώντων φυτών και προϊόντων ανθοκομίας,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Οι ενέργειες που προορίζονται για την ανάπτυξη της κατανάλωσης εντός και εκτός της Κοινότητας, ζώντων φυτών και προϊόντων ανθοκομίας, που αναφέρονται στο άρθρο 1 του κανονισμού (ΕΚ) αριθ. 2275/96, περιλαμβάνονται στο πλαίσιο προγραμμάτων.2. Ως "προγράμματα" νοείται το σύνολο σύντονων ενεργειών που έχουν ευρύ πεδίο εφαρμογής ώστε να συμβάλλουν στην αύξηση της διάθεσης της παραγωγής και της κατανάλωσης και, ενδεχομένως προς το σκοπό αυτό, να επιτρέπουν τον προσανατολισμό και την προσαρμογή της παραγωγής στις ανάγκες της αγοράς.3. Το χρονικό διάστημα του προγράμματος δεν δύναται να υπερβεί το ένα έτος από την ημερομηνία υπογραφής της σύμβασης.Άρθρο 21. Τα προγράμματα δύνανται να καλύψουν τις ακόλουθες ενέργειες:α) τη διοργάνωση διαφημιστικών εκστρατειών γενικού περιεχομένου στο ραδιόφωνο, την τηλεόραση και τον Τύπο καθώς και διά τοιχοκολλήσεως·β) την οργάνωση ενεργειών ενημέρωσης στους τόπους πώλησης·γ) την οργάνωση και τη συμμετοχή σε εκθέσεις και άλλες εκδηλώσεις·δ) την προετοιμασία εκδόσεως και οπτικοακουστικού υλικού·ε) την οργάνωση προώθησης δημοσίων σχέσεων σε άτομα που επηρεάζουν την κοινή γνώμη ή στο ευρύ κοινό·στ) την προετοιμασία παιδαγωγικού υλικού.2. Τα προγράμματα μπορεί να συνοδεύονται από τις ακόλουθες συμπληρωματικές ενέργειες:α) εκπόνηση μελέτης της αγοράς και δοκιμαστικής έρευνας της κατανάλωσης·β) διάδοση, στους διάφορους φορείς, των αποτελεσμάτων των ερευνών στον τομέα της προώθησης στην αγορά·γ) ανάπτυξη νέων μεθόδων συσκευασίας και παρουσίασης.3. Δεν λαμβάνονται υπόψη οι ενέργειες για τις οποίες χορηγούνται άλλες κοινοτικές ενισχύσεις ή εκείενες για τις οποίες χορηγούνται άλλες εθνικές ή περιφερειακές επιδοτήσεις.Ότι, για το σκοπό αυτό, η χρησιμοποίηση των κεφαλαίων των προερχομένων από τις υποχρεωτικές επιβαρύνσεις τις εξομοιούμενες με φόρους των συναλλασσομένων στον τομέα των ζώντων φυτών και των προϊόντων ανθοκομίας που εφαρμόζονται στα εξ ολοκλήρου παραγόμενα προϊόντα στο ενδιαφερόμενο κράτος μέλος δεν θεωρείται ως εθνική ή περιφερειακή επιδότηση.Πάντως, για το έτος 1999 μπορούν να ληφθούν υπόψη οι ενέργειες που λαμβάνουν άλλες εθνικές ή περιφερειακές επιχορηγήσεις μη υπερβαίνουσες ποσοστό 20 % του συνολικού προϋπολογισμού.Άρθρο 31. Για το 1999, η διαθέσιμη κοινοτική χρηματοδοτική συμμετοχή κατανέμεται ως εξής:>ΘΕΣΗ ΠΙΝΑΚΑ>2. Σε περίπτωση μη χρησιμοποίησης όλου ή μέρους του ποσού που χορηγήθηκε σε ένα κράτος μέλος για ένα συγκεκριμένο έτος, το εν λόγω κράτος μέλος μπορεί να αποφασίσει να διαθέσει το ποσό αυτό για ένα άλλο επιλεγμένο πρόγραμμα, που ήταν σε αναμονή, λόγω ανεπάρκειας χρηματοδοτικών μέσων ή να παραιτηθεί από αυτήν τη χρηματοδότηση. Στην περίπτωση αυτή, το διαθέσιμο ποσό κατανέμεται κατ' αναλογία μεταξύ των ενδιαφερομένων κρατών μελών από την Επιτροπή.Άρθρο 41. Τα προγράμματα που αναφέρονται στο άρθρο 1 υποβάλλονται από αντιπροσωπευτικές ομάδες που συνενώνουν ένα ή περισσότερους κλάδους δραστηριοτήτων στον τομέα των ζώντων φυτών και των προϊόντων ανθοκομίας, όπως είναι οι οργανώσεις παραγωγών ή οι ενώσεις τους ή οι οργανώσεις εμπόρων ή τα σωματεία τους.2. Η ομάδα που υποβάλλει αίτηση συνδρομής είναι η μόνη υπεύθυνη για την υλοποίηση των ενεργειών που εγκρίνονται για χρηματοδοτική συνδρομή. Η ομάδα διαθέτει την ικανότητα δικαίου που απαιτείται για την εκτέλεση των ενεργειών και έχει την έδρα της στην Κοινότητα.Άρθρο 51. Η αίτηση χορήγησης συνδρομής υποβάλλεται στον αρμόδιο οργανισμό του κράτους μέλους στο οποίο έχει την έδρα της η ομάδα, το αργότερο στις 10 Μαΐου 1999.Στην περίπτωση δεύτερου χρηματοδοτικού γύρου, η Επιτροπή θα ορίσει την προθεσμία υποβολής των αιτήσεων.Η αίτηση περιλαμβάνει όλα τα στοιχεία που αναφέρονται στο παράρτημα και συνοδεύεται από:α) την ένδειξη των όρων της εμπορίας και της κατανάλωσης ζώντων φυτών και των προϊόντων ανθοκομίας στις οικείες περιοχές·β) τα αναμενόμενα αποτελέσματα βάσει εκ των προτέρων ανάλυσης των προτεινόμενων ενεργειών και τη δυνατότητά τους να επιτύχουν τους γενικούς και ειδικούς στόχους που καθορίζονται στο πρόγραμμα.2. Ο αρμόδιος οργανισμός προβαίνει στον έλεγχο της ακρίβειας των πληροφοριών που περιλαμβάνονται στις αιτήσεις, καθώς και της συμφωνίας τους με τις διατάξεις του κανονισμού (ΕΚ) αριθ. 2275/96 και του παρόντος κανονισμού. Πριν από τις 15 Ιουνίου 1999, το ενδιαφερόμενο κράτος μέλος καταρτίζει, με βάση τα κριτήρια που αναφέρονται στο άρθρο 6, προσωρινό πίνακα των ενεργειών που μπορούν να λάβουν την οικονομική συνδρομή της Κοινότητας, εντός των ορίων των ποσών που καθορίζονται σύμφωνα με το άρθρο 3. Η οικονομική αυτή συνδρομή αποτελεί το 60 % του πραγματικού επιλέξιμου κόστους των ενεργειών.3. Το κράτος μέλος αποστέλλει αμελλητί τον προσωρινό κατάλογο των ενεργειών και αντίγραφο των σχετικών αιτήσεων στην Επιτροπή. Η τελευταία διαβιβάζει στα κράτη μέλη, τις ενδεχόμενες παρατηρήσεις της για τις εν λόγω ενέργειες, για να εξασφαλίζει τη νομιμότητα καθώς και το συντονισμό τους σε κοινοτικό επίπεδο. Από την τριακοστή πρώτη ημέρα μετά την προβλεπόμενη ημερομηνία στην παράγραφο 2 κάθε κράτος μέλος καταρτίζει τελικό κατάλογο των εν λόγω ενεργειών και τον διαβιβάζει, αμελλητί στην Επιτροπή.Άρθρο 6Ο κατάλογος των ενεργειών που αποφασίσθηκαν καταρτίζεται ιδίως με βάση τη συνέπεια των προτεινόμενων στρατηγικών, την ποιότητα των προτεινόμενων ενεργειών, τις προβλεπόμενες επιπτώσεις από την υλοποίησή τους, καθώς και τις εγγυήσεις ως προς την αποτελεσματικότητα και την αντιπροσωπευτικότητα των ομάδων.Τα κράτη μέλη προτιμούν τις ενέργειες, η υλοποίηση των οποίων διεξάγεται στο έδαφος διαφόρων κρατών μελών.Άρθρο 7Εφαρμόζονται οι διατάξεις του κανονισμού (ΕΚ) αριθ. 481/1999 για τον καθορισμό των γενικών λεπτομερειών διαχείρισης των προγραμμάτων προώθησης όσον αφορά ορισμένα γεωργικά προϊόντα, εκτός από εκείνες που είναι αντίθετες προς τον παρόντα κανονισμό.Άρθρο 8Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 15 Απριλίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 308 της 29.11.1996, σ. 7.(2) ΕΕ L 57 της 5.3.1999, σ. 8.ΠΑΡΑΡΤΗΜΑΑΙΤΗΣΗ ΧΟΡΗΓΗΣΗΣ ΣΥΝΔΡΟΜΗΣΙΓΕΝΙΚΕΣ ΠΛΗΡΟΦΟΡΙΕΣ&gt;PIC FILE= "L_1999101EL.004402.EPS"&gt;>PIC FILE= "L_1999101EL.004501.EPS">>PIC FILE= "L_1999101EL.004601.EPS">ΙΙΠΕΡΙΓΡΑΦΗ ΤΟΥ ΠΡΟΓΡΑΜΜΑΤΟΣΈνα πρόγραμμα πρέπει να περιλαμβάνει τουλάχιστον τα ακόλουθα:1. συνολική περιγραφή του προγράμματος με αναφορά στα στοιχεία που αναφέρονται στα σημεία 3 έως 6 (δύο σελίδες κατ' ανώτατο όριο)·2. τα κίνητρα και τους επιδιωκόμενους στόχους·3. τις σχεδιαζόμενες ενέργειες·4. τη στρατηγική: στόχοι, μεθοδολογία, διαδοχικές φάσεις υλοποίησης και το χρονοδιάγραμμα εκτέλεσης·5. την υλοποίηση ενεργειών από άποψη τεχνική, επιστημονική, οικονομική, χρηματοδοτική, μαζικής ενημέρωσης, οργανωτικής υποδομής, κ.λπ.·6. τα αναμενόμενα αποτελέσματα και τα οφέλη για τον επαγγελματικό τομέα και την κοινοτική αγορά·7. τα κριτήρια αξιολόγησης της επιτευχθείσας προόδου και των αποτελεσμάτων που επετεύχθησαν κατά το πέρας της εκτέλεσης του προγράμματος·8. τις προοπτικές από άποψη εκμετάλλευσης και διάδοσης των αποτελεσμάτων.ΙΙΙΠΡΟΫΠΟΛΟΓΙΣΜΟΣΟ καθαρός προϋπολογισμός εκτός φόρων, ο οποίος προβλέπεται για τις ενέργειες, εκφράζεται σε ευρώ, είναι λεπτομερής και αιτιολογημένος(1) με ένδειξη της κατανομής του ποσού ανά κατηγορία και έτος.(1) Με βάση τον υπολογισμό, τις αμοιβές κ.λπ. και σε περίπτωση υπεργολαβίας, με βάση τις προσφορές.